Source: http://www.finlex.fi/fi/laki/alkup/1993/19931247
Timestamp: 2019-04-18 20:33:09+00:00
Document Index: 13785131

Matched Legal Cases: ['§2', '§3', '§2', '§5', '§6', '§7', '§8', '§3', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§4', '§30', '§31', '§32', '§33', '§34', '§5', '§36', '§37', '§38', '§6', '§40', '§41', '§7', '§43']

Valtioneuvoston päätös valtion liikelaitosten… 1247/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 1247/1993
Valtioneuvosto on valtiovarainministeriön esittelystä valtion liikelaitoksista 10 päivänä heinäkuuta 1987 annetun lain 19 §:n 2 momentin ja 20 §:n 4 momentin nojalla, sellaisina kuin ne ovat 26 päivänä kesäkuuta 1992 annetussa laissa (589/92), päättänyt:
Maksutapahtumien kirjaaminen aikajärjestykseen on suoritettava viivytyksettä päiväkohtaisesti, jolloin kirjaus voidaan suorittaa myös yhdistelmänä. Muut kirjaukset saadaan tehdä kuukausikohtaisesti viimeistään kahden kuu-kauden kuluessa kalenterikuukauden päättymisestä.
Kirjauksen on perustuttava päivättyyn ja numeroituun tositteeseen, joka todentaa liiketapahtuman. Tositteessa on oltava merkintä käytetyistä tileistä, jollei muutoin ole selvää, miten liiketapahtuma on kirjattu. Tosite voidaan laatia mikrotulostuksena filmille tai muulla suurennuslaitteen avulla luettavalla ja tarvittaessa selväkieliseen kirjalliseen muotoon saatettavalla tavalla, jollei valtiontalouden tarkastusvirasto toisin määrää.
Kirjaukset voivat perustua koneellisilla tietovälineillä oleviin tarvittaessa selväkieliseen kirjalliseen muotoon saatettaviin tositetietoihin, jollei valtiontalouden tarkastusvirasto toisin määrää.
Tilikaudelta on laadittava tilinpäätös. Lain mukaan valtion talousarvion puitteissa harjoitettavan toiminnan osalta on laadittava erillinen tilinpäätös, jossa seurataan toiminnan tuottoja, kuluja sekä omaisuudessa ja pääomassa tapahtuneita muutoksia. Tilinpäätös sisältää tuloslaskelman, taseen ja niiden liitteenä ilmoitettavat tiedot. Tilinpäätöstä varmentamaan on laadittava 17 §:ssä tarkoitetut tase-erittelyt. Tilinpäätökseen on liitettävä valtion liikelaitoksista annetun lain 21 §:n 2 momentissa tarkoitettu kertomus ja rahoituslaskelma.
Tilinpäätöksen tulee antaa oikeat ja riittävät tiedot liikelaitoksen toiminnan tuloksesta ja taloudellisesta asemasta. Tuloslaskelman ja taseen liitteenä on ilmoitettava tätä varten tarpeelliset lisätiedot.
Tilinpäätös on laadittava kolmen kuukauden kuluessa tilikauden päättymisestä. Edellä 1 momentissa mainitut asiakirjat on annettava viipymättä tilinpäätöksen valmistuttua tilintarkastajille ja hallinnonalan ministeriölle. Liikelaitoksen on toimitettava vahvistettu tilinpäätöksensä valtiokonttorille valtion tilinpäätösasiakirjaan liitettäväksi huhtikuun loppuun mennessä.
Liikelaitoksen on tilikauden aikana ja ennen tilinpäätöksen valmistumista neuvoteltava tilinpäätöksensä perusteista hallinnonalansa ministeriön kanssa. Jos ennakoidun tilinpäätöksen mukaisen tuloksen ennen tilinpäätössiirtoja arvioidaan oleellisesti poikkeavan tulostavoitteesta, ministeriön on myös sen noudattamiseksi, mitä valtion liikelaitoksista annetun lain 21 §:n 1 momentissa säädetään, neuvoteltava tilinpäätöksen perusteista valtiovarainministeriön kanssa.
Edellä 9 §:n 1 momentissa tarkoitettuun erilliseen tilinpäätökseen sovelletaan tämän päätöksen määräyksiä 19 §:n 8 momenttia ja 21 §:ää lukuun ottamatta. Erillisessä tilinpäätöksessä ei myöskään kirjanpidossa tehtyihin poistoihin sovelleta, mitä elinkeinotulon verottamisesta annetussa laissa (360/68) säädetään enimmäispoistoista.
Liikelaitoksen valtioneuvostolle vuosittain antaman toimintakertomuksen tulee sisältää tiedot eduskunnan ja valtioneuvoston liikelaitoksia koskevan lain perusteella tekemien päätösten toteutumisesta. Toimintakertomuksen tulee sisältää selostus liikelaitoksen liiketoiminnoissa tapahtuneista olennaisista muutoksista edellisen tilikauden aikana ja arvio liiketoimintojen kehittymisestä alkaneen tilikauden aikana. Toimintakertomuksen tulee lisäksi sisältää selvitys liikelaitoksen tutkimus- ja tuotekehitystoiminnan laajuudesta. Toimintakertomuksessa tulee antaa myös tiedot henkilöstön keskimääräisestä luvusta tilikauden aikana sekä tiedot liikelaitoksen hallitukselle ja toimitusjohtajalle maksetuista palkoista, palkkioista ja muista korvauksista sekä muulle henkilöstölle maksetuista palkka- ja muista etuuksista. Kertomuksen tulee sisältää myös liikelaitoksen hallituksen esitys tilikauden voiton käyttämisestä tai tappion kattamisesta sekä tiedot liikelaitoksen kannalta olennaisista tapahtumista, myös silloin kun ne ovat sattuneet tilikauden päätyttyä.
Käyttöomaisuutta ovat esineet, erikseen luovutettavissa olevat oikeudet ja muut hyödykkeet, jotka on tarkoitettu tuottamaan tuloa useampana kuin yhtenä tilikautena.
Tase-erittelyissä on yksityiskohtaisesti ryhmittäin luetteloitava liikelaitoksella tilikauden päättyessä ollut rahoitusomaisuus ja vaihto-omaisuus sekä käyttöomaisuus tai siinä tilikauden aikana tapahtuneet lisäykset ja vähennykset sekä muut pitkävaikutteiset menot ja pitkäaikaiset sijoitukset, jotka on merkitty taseeseen (aktivoitu) samoin kuin vieras pääoma.
Liikelaitos voi laatia tase-erittelyjä mikrotulostuksena filmille tai muulla suurennuslaitteen avulla luettavalla ja tarvittaessa selväkieliseen kirjalliseen muotoon saatettavalla tavalla, jollei valtiontalouden tarkastusvirasto toisin määrää.
Sellaisen irtaimen käyttöomaisuuden, jonka todennäköinen käyttöaika on enintään 3 vuotta, hankintameno voidaan poistaa kokonaisuudessaan omaisuuden hankintavuonna.
Pitkävaikutteisia menoja tilinpäätökseen merkittäessä on menot, jotka ovat aiheutuneet tutkimus- ja kehittämistyöstä, markkinatutkimuksesta ja muusta niihin rinnastettavasta toiminnasta, mikäli ne aktivoidaan, poistettava vähintään viidesosalla vuosittain, jollei pienempää poistoa erityisistä syistä voida katsoa hyvän kirjanpitotavan mukaiseksi.
Tuotoista vähennetään 19 §:ssä säädetyn lisäksi ne vastaiset menot, joiden suorittamiseen liikelaitos on sitoutunut ja joista ei todennäköisesti kerry niitä vastaavaa tuloa, samoin kuin ne vastaiset menetykset, joiden toteutumista on pidettävä ilmeisenä.
Tilinpäätöksessä saadaan tehdä jälleenhankintavaraus ja siirtymävaraus elinkeinotulon verottamisesta annetun lain mukaisina.
Jos käyttöomaisuuteen kuuluvan maa- tai vesialueen, rakennuksen, arvopaperin tai muun niihin verrattavan hyödykkeen todennäköinen luovutushinta on tilinpäätöspäivänä pysyvästi hankintamenoa olennaisesti suurempi, voidaan taseeseen merkitä poistamattoman hankintamenon lisäksi enintään todennäköisen luovutushinnan ja poistamattoman hankintamenon erotuksen suuruinen arvonkorotus. Arvonkorotuksesta ei saa tehdä 19 §:n 4 momentin tarkoittamia poistoja. Jos arvonkorotus osoittautuu aiheettomaksi, se on peruutettava.
Jos käyttöomaisuuden arvoa on tilikauden aikana korotettu, on korotusta vastaava määrä merkittävä vastattaviin arvonkorotusrahastoon. Rahastoa saadaan käyttää ainoastaan peruspääoman korotukseen. Arvonkorotusta peruutettaessa on rahastoon merkittyä pääomaa vastaavasti vähennettävä peruutettavalla määrällä. Jos liikelaitoksen peruspääomaa on korotettu käyttämällä hyväksi arvonkorotusrahastoa, eikä rahastoon merkittyä pääomaa voida pienentää peruutettavalla määrällä, on vastaava määrä merkittävä muun oman pääoman vähennyksenä.
Tuloslaskelmaan on erikseen merkittävä kokonaistuotot tai liikevaihto ja liiketoiminnan muut tuotot sekä kulut riittävästi eriteltyinä. Siihen on merkittävä omana tuottoeränään rahoitustuotot sekä omina kuluerinään liiketoiminnan kulut samoin kuin rahoituskulut, tuotoista vähennettyjen ja suunnitelman mukaisten poistojen erotus sekä 21 §:ssä tarkoitettujen vapaaehtoisten varausten muutos ja välittömät verot. Satunnaiset tuotot ja kulut on ilmoitettava erikseen tuloslaskelmassa.
Tuloslaskelmassa tai taseessa taikka niiden liitteenä on ilmoitettava tilikauden tuotoista vähennetyt käyttöomaisuuden ja muiden pitkävaikutteisten menojen poistot tase-erien mukaan eriteltyinä sekä annettava selvitys suunnitelman mukaisten poistojen perusteista ja niiden muutoksista. Poistosuunnitelmat ja niiden muutokset on laadittava kirjalliseen muotoon sekä liitettävä tase-erittelyihin. Kirjanpidossa tehdyt poistot eivät saa ylittää elinkeinotulon verottamisesta annetussa laissa säädettyjä enimmäispoistoja.
Lain mukaan valtion talousarvion puitteissa harjoitettavan toiminnan osalta tuloslaskelma laaditaan valtiokonttorin määräämän kaavan mukaan.
Edellä 19, 21 ja 23 §:ssä tarkoitettua tuloksentasausmenettelyä saa lähtökohtaisesti käyttää vain siinä määrin kuin se on mahdollista ilman että tilikauden voitto jää pienemmäksi kuin talousarviossa on edellytetty tuloutettavaksi valtiolle.
Taseeseen on riittävästi eriteltyinä merkittävä vastaaviin käyttöomaisuuden hankintamenojen ja muiden pitkävaikutteisten menojen poistamaton osa sekä arvostuserät samoin kuin vaihto-omaisuuden aktivoidut hankintamenot ja rahoitusomaisuus sekä sijoitukset. Vastattaviin on merkittävä oma pääoma, tuotoista vähennettyjen ja suunnitelman mukaisten poistojen kertynyt erotus, pakolliset ja vapaaehtoiset varaukset, arvostuserät sekä vieras pääoma jaoteltuna pitkä- ja lyhytaikaisiin velkoihin. Pitkäaikaiseksi katsotaan velka tai se osa velasta, joka erääntyy maksettavaksi yhden vuoden tai sitä pitemmän ajan kuluttua. Milloin liikelaitoksella on saaminen siltä, jolle liikelaitos itse on velkaa, on saaminen ja velka ilmoitettava taseessa erikseen. Tilikauden voitto ja voitto edellisiltä tilikausilta ilmoitetaan erikseen oman pääoman lisäyksenä ja tappio edellisiltä tilikausilta sen vähennyksenä.
Lain mukaan valtion talousarvion puitteissa harjoitettavan toiminnan osalta tase laaditaan valtiokonttorin määräämän kaavan mukaan.
1) liikevaihto jaoteltuna toimialoittain;
3) käyttöomaisuuden hankintamenojen ja muiden pitkävaikutteisten menojen muutokset tase-erien mukaan eriteltyinä siten, että ilmoitetaan hankintameno tilikauden alussa, sen lisäykset ja vähennykset tilikauden aikana sekä kertyneet poistot tilikauden päättyessä;
4) käyttöomaisuuteen kuuluvien koneiden ja laitteiden hankintamenojen poistamaton osa;
5) arvostuserät sekä niiden lisäykset ja vähennykset tilikauden aikana, eriteltyinä;
6) oman pääoman erien lisäykset ja vähennykset tilikauden aikana, eriteltyinä sekä aloittamisvaiheen muun oman pääoman määrä;
7) tilikauden eläkemaksut ja valtiolle suorittamatta olevan velan määrä;
8) peruste, jonka mukaista kurssia on käytetty muutettaessa ulkomaanrahan määräiset saamiset sekä velat ja muut sitoumukset Suomen rahaksi, jollei ole käytetty Suomen Pankin tilinpäätöspäivänä noteeraamaa kurssia;
9) liikelaitoksen hallinnassa olevat eri yhtiöiden erilajiset osakkeet;
10) liikelaitoksen valtion talousarviosta saama rahoitus, joka on kirjanpidossa kirjattu menonoikaisuna tai menonsiirtona;
11) lain mukaan valtion talousarvion puitteissa harjoitettavaan toimintaan valtion talousarviossa myönnetty rahoitus, tässä toiminnassa olevan henkilökunnan määrä ja tälle maksetut palkat ja palkkiot; sekä
12) liikelaitoksen toimitusjohtajalle ja muulle henkilöstölle myönnetyt lainat ja annetut avustukset yhteismäärinä ja olennaiset tiedot lainojen ehdoista ja takaisinmaksusta.
Sen lisäksi mitä 26 §:ssä säädetään on liikelaitoskonserniin kuuluvan liikelaitoksen tuloslaskelmassa tai taseessa taikka niiden liitteenä ilmoitettava:
Tase-erittelyt on päivättävä ja niiden laatijoiden allekirjoitettava.
Suorittamastaan tilintarkastuksesta tilintarkastajan on tehtävä merkintä tilinpäätökseen, samoin kuin siitä, onko tilinpäätös laadittu hyvän kirjanpitotavan mukaisesti.
Liikelaitoksen, joka muodostaa valtion liikelaitoksista annetun lain 4 a §:ssä tarkoitetun liikelaitoskonsernin, on laadittava ja liitettävä tilinpäätökseensä liikelaitoskonsernin tilinpäätös. Liikelaitoskonsernin tilinpäätös käsittää konsernituloslaskelman, konsernitaseen ja niiden liitteenä ilmoitettavat tiedot. Konsernitilinpäätös on laadittava liikelaitoksen tilikaudelta. Konsernitilinpäätökseen on liitettävä liikelaitoskonsernin rahoituslaskelma.
Mitä tämän päätöksen 9 §:n 3 momentissa, 10 §:n 1 momentissa ja 12 §:n 2 momentissa sekä 28 §:n 1 ja 3 momentissa määrätään liikelaitoksen tilinpäätöksestä, noudatetaan soveltuvin osin liikelaitoskonsernin tilinpäätökseen.
Konsernituloslaskelmassa tai konsernitaseessa taikka niiden liitteenä on ilmoitettava 30 §:ssä tarkoitettujen tietojen lisäksi:
2) tiedot liikelaitoskonsernin tilinpäätöstä laadittaessa noudatetuista laskentaperiaatteista; sekä
3) kunkin sellaisen yhtiön osalta, jossa liikelaitoskonserniin kuuluvalla liikelaitoksella tai jollakin sen tytäryhtiöllä joko yksin tai yhdessä muiden samaan liikelaitoskonserniin kuuluvien yhtiöiden kanssa on merkittävä omistusosuus, nimi, omistusosuus sekä oman pääoman määrä ja tilikauden voitto tai tappio viimeksi laaditun tilinpäätöksen mukaan.
Liikelaitoskonsernin toiminnasta valtioneuvostolle vuosittain annettavassa kertomuksessa on esitettävä tietoja sellaisista konsernin tilan ja sen toiminnan tuloksen arvioimista varten tärkeistä seikoista, joista ei ole tehtävä selkoa liikelaitoksen tai sen tytäryhtiöiden tuloslaskelmissa, taseissa tai niiden liitteenä ilmoitettavissa tiedoissa, sekä konsernin kannalta olennaisista tapahtumista, vaikka ne olisivat sattuneet tilikauden päätyttyäkin.
Liikelaitoskonsernin toiminnasta valtioneuvostolle vuosittain annettavassa kertomuksessa on liikelaitoksen tytäryhtiön osakeyhtiölain (734/78) 1 luvun 2 §:n 3 momentissa tarkoitetusta konsernista (alakonserni) ilmoitettava:
Tilintarkastajien on annettava kultakin tilikaudelta tarkastuskertomukset liikelaitoksen ja liikelaitoskonsernin tilinpäätöksestä hallinnonalan ministeriölle, joka viipymättä tämän jälkeen esittelee tilinpäätökset valtioneuvostolle vahvistettaviksi.
Liikelaitoksen ja liikelaitoskonsernin tilinpäätöksiä valtioneuvostossa esiteltäessä on 9 §:n 1 momentissa ja 29 §:n 1 momentissa tarkoitettuihin tilinpäätösasiakirjoihin liitettävä tilintarkastuskertomukset. Tase-erittelyjä ei ole tarpeen liittää esittelyasiakirjoihin.
Tarkastuskertomuksessa on esitettävä lausunto siitä, onko kirjanpito säännösten ja hyvän kirjanpitotavan mukaisesti järjestetty ja pidetty, onko tilinpäätös säännösten ja hyvän kirjanpitotavan mukaisesti tehty sekä siitä, onko liikelaitoksen hallinto asianmukaisesti järjestetty, ja antaako tilinpäätös liitteineen ja valtioneuvostolle toimitettava kertomus oikean käsityksen liikelaitoksen taloudesta sekä eduskunnan ja valtioneuvoston asettamien tavoitteiden saavuttamisesta.
Tarkastuskertomuksessa on annettava lausunto siitä, puoltavatko tilintarkastajat tilinpäätöksen vahvistamista ja hallituksen esitystä tilikauden voiton käyttämisestä tai tappion kattamisesta.
Mitä 2-4 momentissa määrätään tarkastuskertomuksesta, noudatetaan soveltuvin osin liikelaitoskonsernin tilinpäätöksestä annettavaan tarkastuskertomukseen.
Milloin liikelaitoksen tilikauden tulos ennen tilinpäätössiirtoja on oleellisesti pienempi kuin valtioneuvoston vahvistama tulostavoite, tulee liikelaitoksen hallituksen antaa hallinnonalan ministeriölle asiaa koskeva selvitys. Ministeriö liittää tällöin selvityksen ja sitä koskevan kannanottonsa esittelyasiakirjoihin.
Peruskirjanpitoon ja pääkirjanpitoon tehtävät kirjanpitomerkinnät voidaan tehdä mikrotulostuksena filmille tai muulla suurennuslaitteen avulla luettavalla ja tarvittaessa selväkieliseen kirjalliseen muotoon saatettavalla tavalla, jollei valtiontalouden tarkastusvirasto toisin määrää.
Merkinnät peruskirjanpitoon ja pääkirjanpidon erittelyt voidaan tehdä koneellisille tietovälineille, joiden sisältämät tiedot tarvittaessa ovat saatettavissa selväkieliseen kirjalliseen muotoon, jollei valtiontalouden tarkastusvirasto toisin määrää.
Kirjanpitokirjat, tilipuitteet, kirjaussuunnitelma, koneellisen kirjanpidon menetelmäkuvaus, kirjanpidon tositteet, liiketapahtumia koskeva kirjeenvaihto ja muu kirjanpitoaineisto saadaan hävittää siten kuin valtionarkisto määrää.
Tätä päätöstä sovelletaan ensimmäisen kerran siltä tilikaudelta pidettävään kirjanpitoon, joka alkaa 1 päivänä tammikuuta 1994.
Tällä päätöksellä kumotaan 13 päivänä lokakuuta 1988 annettu valtioneuvoston päätös valtion liikelaitosten kirjanpidon perusteista (866/88) siihen myöhemmin tehtyine muutoksineen.
..Ä..
Liikevaihto 							   .  .  .  .  .  .
Valmistevarastojen lisäys (+) tai vähennys (-) 			+/Ä.  .  .  .  .  .
Valmistus omaan käyttöön (+) 					   .  .  .  .  .  .
Liiketoiminnan muut tuotot 					   .  .  .  .  .  .
Ostot tilikauden aikana 			   .  .  .  .  .  .
Varastojen lisäys (-) tai vähennys (+) 	+/Ä.  .  .  .  .  .
Ulkopuoliset palvelut 			   .  .  .  .  .  .
Henkilöstökulut 				   .  .  .  .  .  .
Vuokrat 				           .  .  .  .  .  .
Muut kulut 				   .  .  .  .  .  .	  Ä.  .  .  .  .  .
Käyttökate 							   .  .  .  .  .  .
Poistot käyttöomaisuudesta ja muista pitkävaikutteisista menoista 	  Ä.  .  .  .  .  .
Liikevoitto (-tappio) 					           .  .  .  .  .  .
Osinkotuotot 				   .  .  .  .  .  .
Korkotuotot pitkäaikaisista sijoituksista    .  .  .  .  .  .
Muut rahoitustuotot 			   .  .  .  .  .  .
Korkokulut 				  Ä.  .  .  .  .  .
Muut rahoituskulut 			  Ä.  .  .  .  .  .
Poistot sijoituksista 			  Ä.  .  .  .  .  .	+/Ä.  .  .  .  .  .
Voitto (Tappio) ennen satunnaiseriä, varauksia ja veroja 		.  .  .  .  .  .  .
Satunnaiset tuotot 			   .  .  .  .  .  .
Satunnaiset kulut  			  Ä.  .  .  .  .  .	+/Ä.  .  .  .  .  .
Tulos ennen tilinpäätössiirtoja ja veroja 				   .  .  .  .  .  .
Poistoeron lisäys (-) tai vähennys (+) 				+/Ä.  .  .  .  .  .
Vapaaehtoisten varausten lisäys (-) tai vähennys (+) 		+/Ä.  .  .  .  .  .
Välittömät verot 						          Ä.  .  .  .  .  .
Tilikauden voitto (tappio) 					   .  .  .  .  .  .
Perustamis- ja järjestelymenot  		... ...
Tutkimus- ja kehittämismenot  		... ...
Aineettomat oikeudet  			... ...
Muut pitkävaikutteiset menot  		... ...
Ennakkomaksut  				... ...	... ...
Maa- ja vesialueet  			... ...
Rakennukset ja rakennelmat  		... ...
Koneet ja kalusto  			... ...
Muut aineelliset hyödykkeet  		... ...
Ennakkomaksut ja keskeneräiset hankinnat 	... ...	... ...
Osakkeet ja osuudet  			... ...
Lainasaamiset  				... ...
Muut sijoitukset  			... ...	... ...
ARVOSTUSERÄT  					... ...
Aineet ja tarvikkeet  			... ...
Keskeneräiset tuotteet  			... ...
Valmiit tuotteet/Tavarat  		... ...
Muu vaihto-omaisuus  			... ...
Myyntisaamiset  				... ...
Siirtosaamiset  				... ...
Muut saamiset  				... ...	... ...
Muut arvopaperit  			... ...	... ...
Rahat ja pankkisaamiset  			... ...
Peruspääoma  				... ...
Arvonkorotusrahasto  			... ...
(Edellisten tilikausien voitto/tappio)  	... ...
Tilikauden voitto (tappio)  		... ...	... ...
Kertynyt poistoero  				... ...
Jälleenhankintavaraus  			... ...
Siirtymävaraus  				... ...	... ...
Pakolliset varaukset  				... ...
Lainat valtiolta  			... ...
Lainat rahoituslaitoksilta  		... ...
Saadut ennakot  				... ...
Ostovelat  				... ...
Muut pitkäaikaiset velat  		... ...	... ...
Rahoitusvekselit  			... ...
Siirtovelat  				... ...
Muut lyhytaikaiset velat  		... ...	... ...
1 luku - Yleiset määräykset1 §2 §3 §2 luku - Liiketapahtumien kirjaaminen4 §5 §6 §7 §8 §3 luku - Tilinpäätös9 §10 §11 §12 §13 §14 §15 §16 §17 §18 §19 §20 §21 §22 §23 §24 §25 §26 §27 §28 §4 luku - Liikelaitoskonsernin tilinpäätös29 §30 §31 §32 §33 §34 §5 luku - Tilintarkastus, tilinpäätöksen vahvistaminen ja esittelyasiakirjat35 §36 §37 §38 §6 luku - Kirjanpitokirjat ja kirjanpitoaineiston säilyttäminen39 §40 §41 §7 luku - Erinäiset määräykset42 §43 §